ไม่ผิดหวังจริงๆครับ ร้านนี้เน้นกินจริงจัง ไม่ติดทะเลแต่ก็เปิดโล่งลมโกรกพอไหว ใหญ่ขนาดนั่ง 150 คน มีลานจอดรถ

กรรเชียงปูม้า และหอยแมลงภู่นึ่ง + น้ำจิ้มรสอ่อนเปรี้ยวแต่ก็ยังจัดจ้านใช้ได้ (ผมจะชอบกินเปรี้ยวหน่อย) อร่อย แม้จะตัวเล็ก แต่ให้เยอะ
ต้มยำปลาเก๋าน้ำใส อร่อยสุดยอด แสบ ชุ่มคอ ปลาเด้งๆ กินแล้วขึ้นสวรรค์.......
หอยเชลล์ผัดฉ่า มาตรฐาน
ผัดผักรวม.. จะบอกว่าปกติเราก็จะไม่ค่อยสนใจว่าร้านแบบนี้จะอร่อยอย่างอื่นนอกจากเมนูทะเลมั้ย แต่ขอบอกว่าที่นี่ผัดผักอร่อยมากๆครับ

วันนี้เรื่องอาหารออกช้าไม่เจอ คิดว่าจากลักษณะร้านนี้ถือว่าทำเร็วมากแล้วครับ หอยเชลล์เมนูแรกมาใน 10 นาที

สถานที่ 7/10
รสชาติ 9/10 ถัวเฉลี่ยจากความอร่อยของต้มยำและ รสน้ำจิ้มที่อ่อนเปรี้ยวนิดหน่อย
ราคา 1570/5 = 300 กว่าๆ ให้ 7.5/10 อาหารบนเกาะได้ราคานี้ถือว่าดีแล้วครับ (สำหรับผมอิ่มพอดีๆ ยังไม่อิ่มแปล้)

จริงๆแอบเห็นปูม้าตายโต๊ะข้างๆเป็นโหล แต่ก็สงวนร่างกายกินน้อย
